มี พสพ เมื่อวันที่17ค่ะ มี2รอบ รอบแรกตอนบ่ายโมงครึ่ง และรอบ2ตอน4โมงเย็น ใส่ถุงยางทั้ง2รอบค่ะ แต่รอบที่2ก่อนจะใส่ถุงยางเราได้เอามือไปจับของแฟนก่อนแล้วก็มาใส่ถุงยางให้เค้า แฟนเลยให้กินยาคุมค่ะ แต่เรากินยาคุมวันที่18ตอน5โมง จะมีโอกาสท้องมั้ยคะ แล้วกินยาคุมแค่ครั้งเดียวสามารถคุมกำเนิดทั้ง2ครั้งได้เลยมั้ยคะ เพราะวันเดียวกันปล.เช็คถุงยางทั้ง2อันแล้วค่ะไม่มีแตก,รั่วแล้วก็หลังจากที่เรามีเพศสัมพันธ์กับแฟนอ่ะค่ะ วันต่อมาเรามีอาการคันในช่องคลอด มีตกขาวสีเหลืองแต่มีน้อย ลักษณะคล้ายนำ้มูก สาเหตุเกิดจากอะไรคะ
สวัสดีค่ะ การมีเพศสัมพันธ์ โดยที่ได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2% จริงๆแล้วไม่มีความจำเป็นต้องกินยาคุมฉุกเฉินตามเข้าไปอีกหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ ให้สังเกตอาการ ถ้ายาคุมที่กินเข้าไปอยู่ภายใน 72 ชั่วโมงหลังการมีเพศสัมพันธ์ทั้งสองครั้ง ก็จะคุมกำเนิดจากการมีเพศสัมพันธ์ทั้ง 2 ครั้งได้ ประสิทธิภาพยาอยู่ที่ประมาณ 80-90%อาการคันช่องคลอด ตกขาวตามมาหลังจากนั้น ไม่ได้บ่งบอกว่าตั้งครรภ์หรือไม่ หลังจากนี้ให้สังเกตรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป